নিউজ বিএনএ ডটকম, পটিয়া(চট্টগ্রাম), ১৩ জুলাই :  পটিয়ায় গরু চুরির ঘটনা দিন দিন বেড়েই চলছে। ১১ জুলাই উপজেলার উনাইন পুরা ও শাহগদি মার্কেট এলাকায়।    গত জুন মাসে উপজেলার গোবিন্দার খিল গ্রামে নুর মোহাম্মদ নামের এক গরু বিক্রেতার কাছ থেকে সন্ধ্যায় সিএনজি অটো রিক্u200cসা করে ২ টি গরু বাঁছুর নিয়ে যাওয়ার সময় জনতার হাতে ধৃত হয় ২ জন গরু চোর।    এছাড়াও উপজেলার বিভিন্ন গ্রামে গরু চুরির একাধিক ঘটনা ঘটে। গরু চুরি আতংক ছড়িয়ে পড়ায় উপজেলার বিভিন্ন গ্রামে গরু মালিকরা রাত জেগে পাহারা বসিয়েছে।     জানা যায়, সোমবার রাতে উনাইন পুরা আবু তাহেরের লাল  রঙের একটি দুধেল গাভী বাচুর সহ চুরি হয়ে যায়। বাচুর সহ গরুটির আনুমানিক মুল্য ৪০ হাজার টাকা। একই সাথে পাশের বাড়ীর আবদুল গফুরের ৩০ হাজার টাকা মূল্যের লাল রঙের ষাঁড় চুরি যায়।    অন্যদিকে একই রাতে পার্শ্ববর্তী শাহগদি মার্কেট এলাকার বদিউল আলমের গোয়াল ঘর থেকে ৩৫ হাজার টাকা মূল্যের একটি লাল গাভী চুরি হয়।    এ ছাড়াও গত মাসে গোরন খাইন গ্রামের এনামুল হকের ৫০ হাজার টাকা মূল্যের একটি গাভী চুরি যায়। এর আগে পটিয়ার ডেঙ্গাপাড়া গ্রামের বিএনপি নেতা খোরশেদ আলমের ২ লক্ষ টাকা মূল্যেল ৫ টি গরু সংঘবদ্ধ চোরের দল  চুরি করে নিয়ে যায়।    ক্ষতিগ্রস্থরা জানান, গভীর রাতে গোয়াল ঘরের তালা ভেঙ্গে অথবা দরজা কেটে পিকআপ ভ্যান ও কভার ভ্যানে করে চোরের দল গরু চুরি করে থাকে। রাত্রিকালীন পুলিশী টহলের মধ্যেও এরকম গরু চুরির ঘটনায় ক্ষতিগ্রসরা ক্ষোভ প্রকাশ করেন।    অভিযোগ রয়েছে, ইতিমধ্যে চুরি যাওয়া গরু গুলো পুলিশ উদ্ধার করতে সক্ষম হয়নি। একটি সূত্রে জানা যায় গরু চুরির পর অধিকাংশ গরু গুলো সাতকানিয়া ও রাউজানের গহীন পাহাড়ে নিয়ে যায়।    পরে সুযোগ বুঝে গরু গুলো দূরের হাট বাজারে বিক্রি ও জবাই করে মাংস বিক্রি করে  দেয়। গরুর ছড়া দামের ফলে গরু চুরির ঘটনা বৃদ্ধি পেয়েছে বলে এলাকা বাসী মনে করেন।    সম্পাদনায় : পুলক সরকার।